صبیحہ خانم

صبیحہ خانم  (ولادت: 16 اکتوبر، 1935ء - وفات: 13 جون 2020ء) فلمی اداکارہ تھیں۔ انہیں "پاکستانی سینما کی خاتون اول" بھی کہا جاتا ہے اور 1950ء اور 1960ء کی دہائی کے دوران اکثر پاکستانی سنیما میں اپنے کردار کے لیے پہچانی جاتی ہیں۔ تمغائے حسن کارکردگی اور نگار ایوارڈز کی وصول کندہ، صبیحہ خانم نے فلم بیلی (1950ء) سے لولی وڈ میں قدم رکھا اور ٹیلی ویژن ڈراموں میں بھی کام کیا۔

صبیحہ خانم کی کچھ قابل ذکر فلموں میں دو آنسو (1950ء )، سسی(1954ء )، گمنام (1954ء )، دلہ بھٹی (1956ء )، سرفروش (1956ء )، مکھڑا (1958ء ) اور دیور بھابھی (1967ء ) شامل ہیں۔

ابتدائی زندگی 
صبیحہ خانم 16 اکتوبر 1935ء کو برطانوی ہند پنجاب کے گجرات کے ایک گاؤں میں محمد علی اور اقبال بیگم کے ہاں ہوئی تھی۔ آپ کا اصلی نام مختار بیگم تھا۔

ذاتی زندگی 
صبیحہ نے 1 اکتوبر 1958ء کو شریک اداکار سنتوش کمار سے شادی کی۔ سنتوش پہلے ہی شادی شدہ تھے اور ان کی پہلی شادی سے بچے بھی تھے۔ صبیحہ کے والد کی ابتدائی مخالفت کے بعد دونوں نے فلم حسرت (1958ء) کے دوران شادی کی۔ انھوں نے 47 فلموں میں ایک ساتھ اداکاری کی اور ان میں سے زیادہ تر میں جوڑے کی حیثیت سے ادا کیا۔ صبیحہ کے سنتوش کمار ساتھ تین بچے تھے۔

وفات 
صبیحہ خانم کی وفات 13 جون 2020ء کو 84 سال کی عمر میں ہوئی۔ صبیحہ اپنی بیٹی کے ساتھ ورجینیا کے شہر لیزبرگ میں رہتی تھیں۔

ایوارڈ 
صبیحہ خانم اپنی زندگی کے دوران کئی نگار ایوارڈ جیت چکی ہیں۔

 1957ء میں نگار ایوارڈز، فلم سات لاکھ کے لیے
 1963ء میں نگار ایوارڈز، فلم شکوہ کے لیے
 1967ء میں نگار ایوارڈز، فلم دیور بھابھی کے لیے
 1975ء میں نگار ایوارڈز، فلم گناہ اور سہی کے لیے
 1981ء میں نگار ایوارڈز،ان کے تیس سالہ اداکاری کے لیے، خصوصی ایوارڈ
 1982ء میں نگار ایوارڈز، فلم سنگدل کے لیے
 1986ء میں تمغائے حسن کارکردگی، صدر پاکستان کی جانب سے

حوالہ جات 

1935ء کی پیدائشیں
2020ء کی وفیات
بیسویں صدی کی پاکستانی اداکارائیں
پاکستانی فلمی اداکارائیں
پاکستانی مسلم شخصیات
پاکستانی ٹیلی ویژن اداکارائیں
پنجابی شخصیات
تمغائے حسن کارکردگی وصول کنندگان
ضلع گجرات کی شخصیات
لیزبرگ، ورجینیا کی شخصیات
نگار اعزاز جیتنے والی شخصیات
چھوٹے پیغام خانوں کا استعمال کرنے والے مضامین
بیسویں صدی کی پاکستانی گلوکارائیں
اکیسویں صدی کی پاکستانی اداکارائیں
اکیسویں صدی کی پاکستانی گلوکارائیں
اردو زبان کے گلوکار
ویکی ڈیٹا سے مطابقت رکھنے والی مختصر تفصیل